**Spesielle miljøtiltak i jordbruket - SMIL**

Hjelpedokument

lokale retningslinjer/tiltaksstrategi



Blomstereng med nattfiol, Valle ved Mandal, Lindesnes kommune, 2020 Foto: Ellen Eskeland

*Innhold*

[**1.0**  **Tiltaksstrategi for SMIL-ordningen** 4](#_Toc52443764)

[1.1 Regelverk og formål 4](#_Toc52443765)

[1.2 Aktuelle grunnlagsdokumenter 5](#_Toc52443766)

[1.3 Prosess 5](#_Toc52443767)

[**2.0**  **Status i kommunen** 5](#_Toc52443768)

[2.1. Kulturlandskapsverdier i kommunen 5](#_Toc52443769)

[2.2 Miljøutfordringer 6](#_Toc52443770)

[2.3 Virkemidler – RMP og SMIL 6](#_Toc52443771)

[2.4 Kommunens bruk av SMIL-midlene i perioden *xx-yy* 7](#_Toc52443772)

[**3.0**  **Mål, strategier og prioriteringer *– noen eksempler*** 8](#_Toc52443773)

[3.1 Mål 8](#_Toc52443774)

[3.2 Strategier 8](#_Toc52443775)

[3.3 Prioriteringer 9](#_Toc52443776)

[**4.0** **Saksbehandling** 10](#_Toc52443777)

[4.1 Vilkår *– noen eksempler* 10](#_Toc52443778)

[4.2 Tilskuddssatser 12](#_Toc52443779)

[**5.0** **Praktisk informasjon til søker** 12](#_Toc52443780)

*Til kommunene*

*Dette dokumentet er ment som et hjelpemiddel når dere skal lage* *lokale retningslinjer/tiltaksstrategi for forvaltning av SMIL-ordningen. Det inneholder aktuelle temaer fra forskriften og rundskriv 2020 -12 samt forslag og tips.*

*Der teksten står i kursiv «henvender vi oss til dere» mens øvrig tekst er tekstforslag som evt. kan stå i tiltaksstrategien.*

*Tiltaksstrategien skal inneholde en beskrivelse av egne miljøutfordringer, målsettinger og prioriteringer av miljøtiltakene. Den skal utarbeides i dialog med de lokale næringsorganisasjonene i jordbruket og Fylkesmannen. Husk at regionalt miljøprogram for Agder (RMP) skal gi føringer for prioriteringer i de kommunale tiltaksstrategiene for bruk av SMIL-midler.*

*I Fylkesmannens tildelingsbrev i januar måned videreformidler vi Landbruksdirektoratets SMIL-satsinger. Det kan være lurt å ta en ekstra sjekk med tildelingsbrevet når dere skal revidere tiltaksstrategien. Tiltaksstrategien vil være et grunnlag for Fylkesmannens fordeling av midlene til kommunene.*

*Kommunene skal bestemme innholdet i tiltaksstrategien, hvor omfattende den skal være og hvor mye arbeid dere vil legge ned i den. Vi oppfordrer kommunene til å lage en tiltaksstrategi som er godt forankra lokalt, inneholder stedsnavn og gjerne med illustrerende fotografier.*

*Kommunenes tiltaksstrategi skal gi økt forutsigbarhet ved forvaltningen av SMIL-ordningen, gi verdifull informasjon til søkerne og være lett tilgjengelig. Det kan føre til økt interesse og dermed flere søknader.*

*Tiltaksstrategien/lokale retningslinjer bør gjennomgås årlig og revideres hvert 4. år. Det er viktig at kommunen til enhver tid har en oppdatert plan for forvaltningen av SMIL-midlene.*

*Ta med det som er interessant til deres tiltaksstrategi. Det finnes gode eksempler på kommunale tiltaksstrategier på nettet. Det er bare å google og bli inspirert.*

*Lykke til med SMIL-arbeidet😊*

*Mandal, høsten 2020, Ellen Eskeland*

[Siter kilden din her.]

# **1.0 Tiltaksstrategi for SMIL-ordningen**

Jordbruket har et ansvar for å ta miljøhensyn og har flere virkemidler som skal redusere miljøbelastninger og fremme miljøgoder. [Nasjonalt miljøprogram for jordbruket 2019-2022](https://www.landbruksdirektoratet.no/no/miljo-og-okologisk/jordbruk-og-miljo/nasjonalt-miljoprogram#nasjonalt-miljoeprogram) skal blant annet bidra til å målrette miljøarbeidet og synliggjøre den samlede miljøinnsatsen i jordbruket. SMIL-ordningen er et virkemiddel som skal bidra til å nå målene i Nasjonalt miljøprogram.

SMIL-ordningen forvaltes av kommunen og blir gitt som engangstilskudd til investeringer og istandsetting. Det kan være aktuelt å søke om regionalt miljøtilskudd (RMP) der det er behov for varige skjøtselstiltak etter gjennomført SMIL-tiltak.

Bevilgningene til SMIL-ordningen fastsettes i jordbruksoppgjøret. Landbruksdirektoratet fordeler midlene til fylkesmennene rundt årsskiftet, og Fylkesmannen i Agder fordeler tilskuddsmidlene til kommunene i januar måned. Tiltaksstrategiene vil være et grunnlag for fordelingen av midlene til kommunene.Fylkesmannen omfordeler midler om høsten i samarbeid med kommunene.

## 1.1 Regelverk og formål

SMIL-ordningen er hjemlet i *forskrift om spesielle miljøtilskudd i jordbruket* fastsatt 4. februar 2004 nr. 448, sist endret 01.01.2020. Gjeldende kommentar til forskriften er rundskriv 2020-12.

Formålet med tilskudd til spesielle miljøtiltak i jordbruket er å fremme natur- og kulturminneverdiene i jordbrukets kulturlandskap og redusere forurensningen fra jordbruket, utover det som kan forventes gjennom vanlig jordbruksdrift. Prosjektene og tiltakene skal prioriteres ut fra lokale målsettinger og strategier.

Kommunen skal fastsette lokale retningslinjer/tiltaksstrategi for prioritering av SMIL-søknader. Slike retningslinjer skal utarbeides i dialog med næringsorganisasjonene i jordbruket lokalt og Fylkesmannen, jfr. § 8 2. ledd.

Retningslinjene skal vise lokale miljøutfordringer, målsettinger og strategier og skal gi kommunen et godt grunnlag for å prioritere mellom søknadene. Det er viktig å få best mulig målretting av innsatsen slik at tiltak kan settes inn der miljøeffekten er størst.

Regelverk og annen informasjon om ordningen finnes her: [Landbruksdirektoratets nettside om Spesielle miljøtiltak i jordbruket (SMIL).](https://www.landbruksdirektoratet.no/no/miljo-og-okologisk/spesielle-miljotiltak/om-tilskudd-til-spesielle-miljotiltak-i-jordbruket)

[Regionalt miljøprogram for jordbruket i Agder 2019-2022](https://www.fylkesmannen.no/globalassets/fm-agder/dokument-agder/landbruk-og-mat/miljotiltak/rmp/rmp-2019-2022.pdf), RMP gir en prioritering av innsatsen mot miljøutfordringene i Agder. Tiltakene i programmet er knyttet til målene i Nasjonalt miljøprogram 2019-2022. **Regionalt miljøprogram skal gi føringer for prioriteringer i de kommunale tiltaksstrategiene for bruk av SMIL-midlene*, jf****. Nasjonalt miljøprogram s. 25.*

Andre relevante regelverk er:

Jordloven, naturmangfoldloven, kulturminneloven, friluftsloven, vannressursloven, forurensningsloven, plan- og bygningsloven, forskrift om plantevernmidler, forskrift om gjødselvarer mv. av organisk opphav, forskrift om gjødselplanlegging, vannforskriften med flere.

## 1.2 Aktuelle grunnlagsdokumenter

* Regionalt miljøprogram for jordbruket i Agder 2019-2022
* Kommuneplan
* Kulturminneplan
* Vannforvaltningsplaner
* Evt. andre dokumenter

## 1.3 Prosess

Tiltaksstrategien er blitt til i samarbeid mellom kommunen, næringsorganisasjonene i jordbruket, det vil si *…. (navn)* og Fylkesmannen i Agder.

Den har vært på høring og behandlet politisk *…… (dato*).

Tiltaksstrategien gjelder for 4-årsperioden 20*xx*-20*xx*. Den vil bli gjennomgått årlig og oppdatert ved behov i perioden.

# **2.0 Status i kommunen**

*Utarbeiding av lokal strategi er en god anledning til å gjøre opp status med hensyn til kulturlandskapsverdier og miljøutfordringer i kommunen.*

## 2.1. Kulturlandskapsverdier i kommunen

**Aktivt jordbruk - kulturlandskap**

**Biologiske verdier**

**Kulturminneverdier**

**Friluftsliv og tilgjengelighet**

## 2.2 Miljøutfordringer

*Beskriv miljøutfordringene i jordbruket i kommunen.*

* Gjengroing
* Forekomst av fremmede arter
* Tap av kulturminner
* Forurensning
* Avrenning til vann
* Utslipp til luft
* *Evt. andre miljøutfordringer*

## 2.3 Virkemidler – RMP og SMIL

**Aktivt jordbruk – kulturlandskap**

Gjennom RMP-ordningen er det ulike tilskudd til skjøtsel av kulturlandskap for å stimulere til slått og beite av jordbrukets kulturlandskap. Eksempler er tilskudd til drift av bratt areal, beiting av verdifulle jordbrukslandskap i innmark og i utmark samt slått av verdifulle jordbrukslandskap.

Det kan gis SMIL-tilskudd til tiltak som tar vare på og utvikler jordbrukets kulturlandskap.

**Biologiske verdier**

Gjennom RMP-ordningen gis det tilskudd til skjøtsel av utvalgte naturtyper som slåttemark, slåttemyr og kystlynghei og til skjøtsel av trua naturtyper som naturbeitemark og hagemark. Det gis også RMP-tilskudd til skjøtsel av styvingstrær og til soner for pollinerende insekter.

Det kan gis SMIL-tilskudd til tiltak om ivaretar biologisk mangfold og gammel kulturmark.

**Kulturminneverdier**

Gjennom RMP-ordningen gis det støtte til skjøtsel av gravminner, buveier og bakkemurer som grenser til jordbruksarealer.

Det kan gis SMIL-tilskudd til istandsetting, skjøtsel og vedlikehold av kulturminner- og kulturmiljøer inkludert verneverdige bygninger etter kulturminnefaglige retningslinjer.

**Friluftsliv og tilgjengelighet**

Gjennom RMP-ordningen gis det støtte for vedlikehold og merking av turstier for den delen av stien som går over jordbruksareal.

Det kan gis SMIL-tilskudd til tiltak som tilrettelegger for større tilgjengelighet og opplevelser i landskapet, og som holder verdifulle områder åpne. Tilskuddet kan gis for å bedre allmennhetens tilgang til jordbrukslandskapet.

**Forurensning – Avrenning til vann**

Gjennom RMP-ordningen gis det tilskudd for arealer med diverse åkervekster som ikke jordarbeides om høsten, for fangvekster sådd etter høsting og for grasdekt kantsone i åker.

Det kan innvilges SMIL-tilskudd til tiltak som hindrer forurensning eller risiko for forurensning fra jordbruket, for eksempel tiltak som reduserer erosjon og tap av jord, næringsstoffer og plantevernmidler.

**Forurensning – Utslipp til luft**

Gjennom RMP-ordningen gis det tilskudd til spredning av husdyrgjødsel og biorest ved nedfelling eller nedlegging, spredning av husdyrgjødsel med rask nedmolding og spredning med husdyrgjødsel med tilførselsslange.

Det kan innvilges SMIL-tilskudd til tiltak som hindrer forurensning eller risiko for forurensning fra jordbruket, for eksempel tiltak som reduserer tiltak som reduserer forurensende utslipp til luft.

## 2.4 Kommunens bruk av SMIL-midlene i perioden *xx-yy*

Det har gått mest midler til kulturlandskapsprosjekter i denne perioden. Det gjelder i stor grad rydding og inngjerding av gammel kulturmark.

Kommunen har fått tildelt om lag kr *xx* per år til SMIL-tiltak.

# **3.0 Mål, strategier og prioriteringer *– noen eksempler***

*Se forslag til mål- og strategiformuleringer i rundskriv 2020-12, kap. 5, 5.1 og 5.2.*

*Vær mest mulig konkret og bruk lokale stedsnavn.*

## 3.1 Mål

* Ta vare på og utvikle verdifullt kulturlandskap som sikrer kommunen sin egenart, som stimulerer til aktivt landbruk og som har betydning for folk sin tilhørighet og trivsel.
* Sikre at et utvalg av særpregete kulturmarkstyper, særlig verdifulle kulturmiljø og biotoper blir tatt vare på og skjøtta.
* Bedre tilstanden til kulturminnene og kulturmiljøene i jordbruket.
* Bedre allmennhetens tilgang til jordbrukslandskapet.
* Redusere forurensning fra jordbruket.
* Bedre tilstanden for utsatte vannforekomster i jordbruksdominerte områder i kommunen.
* Redusere helse- og miljørisikoen ved bruk av plantevernmidler i jordbruket.
* Økt kompetanse og interesse for miljøspørsmål og verdier i landbruket sitt kulturlandskap.

Eksempel:

*I kommunen vil vi spesielt arbeide for å ta vare på:*

* Et representativt utvalg av bygninger som hørte til det tradisjonelle landbruket.
* Stølslandskapet
* Strandengene
* Artsrike slått- og beitemarker
* Utvalgte miljøverdier som skal formidles gjennom skole og andre
* Områder som er viktige for reiselivet
* Viktige turområder
* Spesielt utvalgte områder (*navn på konkrete områder*)

## 3.2 Strategier

* Etablere kulturlandskapsgruppe med representanter fra næringsorganisasjonene, kultur- og miljøinteressene som kan utarbeide mål, strategier og overordna retningslinjer for tildeling av tilskudd til kulturlandskapstiltak.
* Spisse tildelingen av SMIL-tilskudd slik at den tar vare på de verdifulle kulturlandskapene, redusere forurensning og tar vare på aktiv landbruksdrift.
* Forankre hensyn til landbruket sitt kulturlandskap i kommunalt planverk.
* Arbeide for kopling mellom SMIL- og RMP-ordninga.
* Hindre spredning av fremmede arter.
* Sette i stand utvalgte naturtyper som slåttemark, slåttemyr og kystlynghei.
* Legge til rette for pollinatorer i jordbrukslandskapet.
* Stimulere til økt beiting i verdifulle innmarks- og utmarksområder.
* Stimulere til å holde flere beitedyr.
* Stimulere til å ta vare på og vedlikeholde verdifulle kulturminner og bygninger i kulturlandskapet.
* Arbeide for økt kompetanse og interesse for verdier i landbrukets kulturlandskap.
* Synliggjøre kulturlandskapet som et viktig element i satsing på reiseliv.
* Stimulere til tilrettelegging for friluftsliv.
* Samarbeidet med ressursorganisasjoner og personer i kommunen.
* Utarbeide årlig handlingsplan for kulturlandskapsarbeidet i kommunen.
* Stimulere til rehabilitering av eldre lukkingsanlegg og sikre utløp av kummer.
* Gjenåpne bekkelukkinger.
* Steinsetting som erosjonssikring.
* Informere allmennheten om vellykkete SMIL-prosjekter.
* Arbeide for tilleggsfinansiering til tiltak i verdifulle kulturlandskap¹, som kan være
* Kommunale tilskudd
* Tilskudd fra [Agder fylkeskommune](https://agderfk.no/)
* Tilskudd fra [Norsk kulturminnefond](https://kulturminnefondet.no/)
* Tilskudd til [biologisk mangfoldtiltak](https://www.fylkesmannen.no/agder/Miljo-og-klima/Tilskuddsordninger/)
* Vestenfjelske bykreditts stiftelse (gjelder for tidligere Vest-Agder fylke)
* Tilskudd eller dugnadsarbeid fra nærings- eller frivillige organisasjoner

## 3.3 Prioriteringer

Følgende kriterier vil veie tungt ved prioritering av søknader om tilskott til tiltak for å ta vare på biologisk mangfold, gammal kulturmark, kulturminner, verneverdige bygninger og tiltak for å hindre forurensning i SMIL-ordningen:

* Tiltaket som har stor kunnskapsverdi, opplevelsesverdi eller bruksverdi
  + For allmennheten
  + I historisk, pedagogisk eller vitenskapelig sammenheng
  + For landskapsbildet med hensyn på estetikk og tilgjengelighet
* Om tiltaket tar vare på registrerte kvaliteter av biologisk mangfold.
* Planleggings- og tilretteleggingstiltak for større områder på tvers av eiendomsgrenser.
* Søknader om tilskott til konkrete tiltak som følge av en prioritert plan.
* Større tiltak vil normalt bli prioritert framfor mindre med tilsvarende innhold.
* Fellestiltak vil ofte bli prioritert foran enkelttiltak.
* Tiltak der flere interesser er inne med tilskudd eller arbeid prioriteres framfor reine SMIL-saker
* Tiltak som reduserer forurensing til jord, vann eller luft.
* Ved likeverdige tiltak vil aktive bruk bli prioritert framfor passive bruk.
* Tiltak som etter gjennomføring gir grunnlag for tilskudd gjennom regionalt miljøtilskudd blir prioritert før andre tiltak.

Det blir ikke prioritert tilskott til tiltak som regnes som del av den ordinære jordbruks- virksomheten jfr. § 1 om formålet med ordningen.

# **4.0 Saksbehandling**

## 4.1 Vilkår *– noen eksempler*

Det kan settes vilkår for innvilgning av tilskudd til de enkelte prosjekter og tiltak, jfr. § 3 5. ledd.

**Planleggings- og tilretteleggingsprosjekter**

*Informasjon, se rundskriv 2020-12, kapittel 4 og 4.1, side 9.*

*Eksempler på vilkår:*

* Prosjektet skal lede fram til gode og konkrete kulturlandskaps- og forurensingstiltak.
* Det skal legges fram en rapport for planarbeidet.

**Kulturlandskapstiltak – verdifulle jordbrukslandskap - sette i stand gammel kulturmark**

*Informasjon og aktuelle tiltak, se rundskriv 2020-12, kapittel 5.1, side 10-11.*

*Eksempler på vilkår:*

* Kvist og kratt etter rydding skal fjernes eller lagres i hauer og brennes når forholdene tillater det.
* Gamle kulturplanter skal i størst mulig grad bevares.
* Det skal settes igjen enkelte trær som kulturlandskapselement og ly for beitedyr.
* Arealet skal holdes åpent og beites/ slås i en periode på minimum x år.
* Det skal foreligge en plan for videre bruk av arealet.
* For leieareal skal det kreves skriftlig leieavtale.

**Kulturlandskapstiltak - biologisk mangfold**

*Informasjon og aktuelle tiltak, se rundskriv 2020 – 12, kapittel 5.1 og 5.1.1, side 11 -12.*

*Eksempler på vilkår:*

* For svært verdifulle områder bør det utarbeides en skjøtselsplan, ta kontakt med Fylkesmannens miljøvernavdeling.
* Restaurering av området skal gjenskape gode levevilkår for den truede vegetasjonen.
* Den årlige skjøtselen skal være i tråd med tradisjonell drifta på arealet som har ført til det verdifulle mangfoldet av planter eller dyr.
* Redusere oppslag av trær.
* Fjerne store trær.
* Velge type trær som får stå igjen etter rydding.
* Det skal ikke nyttes plantevernmidler eller gjødsel.
* Sette betingelser for bruk av beitedyr i bestemte tidsrom.
* Sette betingelser for type beitedyr.
* Sette betingelser for tid for slått av verdifull eng.
* Fjerne gras etter slått.
* Fjerne kvist etter rydding.
* Ta vare på vegetasjon og dyreliv i og ved kulturminner (eks i en mur eller et gjerde).

**Kulturlandskapstiltak – friluftsliv og tilgjengelighet**

*Informasjon og aktuelle tiltak, se rundskriv 2020 – 12, kapittel 5.1 og 5.1.2, side 13.*

*Eksempler på vilkår:*

* Alle grunneiere skal godkjenne tiltaket skriftlig og avtalen bør gjelde i minst 10 (evt. 5) år.
* Det bør foreligge en vedlikeholdsplan for turveien.
* Turveien/stien skal bare tilrettelegges for gående.
* Turveien/stien skal merkes i terrenget og avmerkes på turkart.
* Området skal være tilgjengelig for allmennheten.

**Kulturlandskapstiltak – kulturminner og kulturmiljøer**

*Informasjon og aktuelle tiltak, se rundskriv 2020 – 12, kapittel 5.1 og 5.1.3, side 13 – 14.*

*Eksempler på vilkår:*

* Fylkeskommunen skal kontaktes før arbeid med verneverdige bygninger og andre kulturminner settes i gang.
* Arbeidet skal utføres av eller i nært samarbeid med restaureringskyndig person.
* Ved restaurering skal en å foreta reparasjon framfor utskifting og bruke tradisjonelle materiale og metoder.

**Forurensingstiltak - avrenning til vann**

*Informasjon og aktuelle tiltak, se rundskriv 2020 – 12, kapittel 5.2 og 5.2.1 side 15 – 17.*

*Eksempler på vilkår:*

* Tiltaket må redusere risikoen for erosjon og avrenning av næringsstoffer.
* Tiltaket skal ikke komme i konflikt med kulturlandskapsverdier.
* Inngrep skal ikke komme i konflikt med kulturverdier.
* Det skal tas hensyn til biologiske verdier.

**Forurensingstiltak - utslipp til luft**

*Informasjon og aktuelle tiltak, se rundskriv 2020 – 12, kapittel 5.2 og 5.2.2, side 17.*

*Eksempler på vilkår:*

* Dekke over eksisterende gjødsellager må være av varig karakter og godt tilpasset det aktuelle lageret.

**Forurensingstiltak – plantevernmidler**

*Informasjon og aktuelle tiltak, se rundskriv 2020 – 12, kapittel 5.2 og 5.2.3, side 17*.

## 4.2 Tilskuddssatser

Etter forskriften kan det gis tilskudd inntil 70 % til kulturlandskapstiltak og forurensingstiltak. For planleggings- og tilretteleggingstiltak og tiltak som tar vare på biologisk mangfold, kan det gis tilskudd med inntil 100 %.

Tilskuddsprosenten kan variere etter følgende prinsipp:

* Tiltak av stor allmenn og kulturell verdi med liten mulighet for inntekt, vil normalt få høy tilskottsprosent.
* Fellestiltak vil normalt få større tilskottsprosent enn enkelttiltak.
* Tiltak som gir næringsinntekt, vil normalt få lavere tilskottsprosent.

*En kan for eksempel lage en tabell som viser prioritering og tilskuddssatsene.*

|  |  |  |  |
| --- | --- | --- | --- |
| ***Prioritering*** | ***Tiltak*** | ***Eksempel på tiltak*** | ***Tilskuddsprosent*** |
| *1* | *Kulturlandskapstiltak* | *Sette i stand gammel kulturmark* | *X %* |
| *1* | *Biologisk mangfold* | *Sette i stand gammel slåttemark* | *X %* |
| *2* | *Forurensningstiltak* | *Dekke over gjødsellager* | *X%* |
| *2* | *Kulturminner* | *Sette i stand verneverdige bygninger* | *X %* |

# **5.0 Praktisk informasjon til søker**

Søknadsfrister er…

Generell informasjon om SMIL-ordningen og hjelp til å søke finner du på [Landbruksdirektoratets nettside.](https://www.landbruksdirektoratet.no/no/miljo-og-okologisk/spesielle-miljotiltak/om-tilskudd-til-spesielle-miljotiltak-i-jordbruket)

SMIL blir gitt som engangstilskudd til investeringer og istandsetting. Det kan være aktuelt å søke om regionalt miljøtilskudd (RMP) der det er behov for varige skjøtselstiltak etter gjennomført SMIL-tiltak.

Søknad skal sendes via [Altinn](https://www.altinn.no/skjemaoversikt/landbruksdirektoratet/tilskudd-til-spesielle-miljotiltak-i-jordbruket-smil/) – til kommunen. Søknaden blir behandlet av kommunen i saksbehandling- og utbetalingssystemet Agros.

I det digitale søknadsskjemaet må du gi en prosjektbeskrivelse, kostnadsoverslag og finansieringsplan. Du må legge ved kart – gjerne NIBIOs gårdkart som viser beliggenheten og gjerne legge ved fotografier andre aktuelle vedlegg.

Kommunen er vedtaksmyndighet. Søknadene behandles samlet og vedtas av kommunen etter at de har vært drøftet av kulturlandskapsgruppa i kommunen *(?)*. Vedtakene sendes ut innen ….

Innvilgning av tilskudd innebærer ikke at tiltaket er godkjent med hensyn til annet regelverk. Du må derfor gjøre seg kjent med aktuelle bestemmelser i andre lover og forskrifter.

Ved spørsmål, ta kontakt med landbruksforvaltningen i kommunen.

………………………